| **Kristianas Raudasest. *Kristjan Raud*** |
| --- |
|  |
| K. Raudas |
| Gimė | 1865 m. spalio 22 d.Viru Jagupis, dab. Vakarų Viru apskr. Estijos vėliava Estija |
| Mirė | 1943 m. gegužės 19 d. (77 metai)Talinas, Estijos vėliava Estija |
|  |
| Veikla | estų grafikas, tapytojas |
| Sritis | grafika, tapyba |
|  |
| Alma mater | Imperatoriškoji dailės akademija |
|  |
|  **Vikiteka** | Kristjan Raud |

**Kristianas Raudas** (est. *Kristjan Raud*; 1843 m. gruodžio 24 d. Viru Jagupyje, dab. Vakarų Viru apskr. Estijoje – 1943 m. gegužės 19 d. Taline) – estų dailininkas, grafikas. Estų grafikos pradininkas, kurio darbai turėjo įtakos estų grafikos raidai. Daugiausia dirbo lakštinės grafikos ir knygų iliustravimo srityje, nutapė paveikslų. Brolis-dvynys dailininkas Paulis Raudas.

Biografija
----------

Gimė Viru Jagupio parapijos (*Viru-Jaagupi kihelkond*) Kiriku kaime. Būdamas devynerių įstojo į kaimo mokyklą, vėliau mokėsi parapinėje mokykloje ir Rakverės valsčiaus mokykloje, kurioje buvo mokoma vokiečių kalba. Toliau tęsė mokslus Tartu: iš pradžių realinėje mokykloje, o paskui mokytojų seminarijoje, rengusioje mokyklų mokytojus. Baigęs mokslus seminarijoje, kurį laiką dirbo mokytoju Tartu. 

1892 m. išvyko į Peterburgą. Čia jį pastebėjo žymus estų dailininkas, profesorius Johanas Keleris. Jo patartas įstojo ir studijavo Imperatoriškojoje dailės akademijoje. Po ketverių metų, baigęs akademiją, išvyko į Vokietiją tęsti studijų, tobulinti savo įgūdžių: 1897–1998 m. – Diuseldorfo dailės akademijoje, 1899–1903 m. – Miunchene, Antono Ažbės studijoje ir Dailės akademijoje. 

1907 m. Tartu įkūrė dailės studiją, veikusią iki 1914 m. Šiuo laikotarpiu jis aktyviai tapė, rašė straipsnius, derindamas tai su dėstymu studijoje ir gimnazijoje. Prasidėjus Pirmajam pasauliniam karui, menininkas persikėlė pas brolį į Taliną. 1923–1926 m. dėstė Talino pramoninės dailės mokykloje. 

Palaidotas Talino Rahumiajės kapinėse (*Rahumäe kalmistu*).

Kūryba
------

Ankstyvuoju laikotarpiu kūrė realistinius medžio raižinius su vaizdais iš valstiečių gyvenimo, liaudies pasakų, poemų motyvais. Sukūrė tautinio romantizmo bruožų turinčių kūrinių (triptikas „Mirusi nuotaka", 1919), kuriuose atsispindėjo moderno stilistika.

Vėlesnėje kūryboje pastebimos simbolizmo, misticizmo idėjos. Pažymėtinas jo ekspresyvus ciklas „Žmogus ir naktis" (1909). Nutapė paveikslų, sukūrė ekslibrisų, estų klasikų knygų iliustracijų. Pagarsėjo iliustravęs žymųjį estų epą „Kalevo sūnus", kurį 1935 m. išleido Estijos literatūros draugija.

Atminimas
---------

* Paminklas Talino Hirvės parke (*Hirvepark*, 1968, skulp. Kalju Reitel).
* Įsteigta Kristiano Raudo premija (1973, teikiama iki šiol).
* Taline įkurtas K. Raudo muziejus (1984).
* Išleistas 1 Estijos kronos banknotas su K. Raudo portretu (1992).
* Įtrauktas į XX a. 100 didžiųjų Estijos asmenybių sąrašą (1999).

Darbai
------

* „Kelionės pabaiga"„Kelionės pabaiga"
* „Priesaika"„Priesaika"
* „Ragana ir paršeliai"„Ragana ir paršeliai"
* Juhano Lyvo rinkinio viršelis (1910)Juhano Lyvo rinkinio viršelis (1910)
* „Po žvaigždėmis"„Po žvaigždėmis"
* „Kalevo sūnus" (1935)„Kalevo sūnus" (1935)
* „Kankinys"„Kankinys"

Šaltiniai
---------

1. ↑  *Kristjan Raud*. Visuotinė lietuvių enciklopedija, T. XIX (Pre-Reu). – Vilnius: Mokslo ir enciklopedijų leidybos institutas, 2011
2. ↑  Kristjan Raua preemia. Eesti Kunstnike Liit.
3. ↑  Sajandi sada Eesti suurkuju / Koostanud Tiit Kändler. — Tallinn: Eesti Entsüklopeediakirjastus, 2002. — 216 lk. ISBN 998570102X.

Nuorodos
--------

* Kristjan Raud Collection Archyvuota kopija 2020-07-03 iš Wayback Machine projekto.